*ZAPISNIK*

*sa 14 sjednice Općinskog vijeća Općine Zadvarje održane dana 25.10.2019. godine ( petak ) u 20 sati u prostorijama vijećnice Općine Zadvarje (Svete Kate 28) .*

*Nazočni vijećnici:*

 *Ostali nazočni:*

*Ajda Bajić*

*Mate Popović načelnik Ivan Krželj*

*Neno Bajić pročelnik Asija Šošić*

*Toni Popović*

*Anamarija Krnić*

*Branko krnić(odsutan)*

 *Predsjednik Općinskog vijeća Općine Zadvarje otvara 14. sjednicu Općinskog vijeća , pozdravlja nazočne vijećnike i utvrđuje kvorum za održavanje sjednice ; predsjednik Vijeća predlaže dnevnog red -jednoglasno se usvaja slijedeći*

 *D N E V N I R E D*

*1.Ovjera zapisnika sa 13.sjednice Općinskog vijeća Općine Zadvarje*

*2. Prijedlog Odluke o usvajanju izmjena UPU-gospodarske zone ZADVARJE*

*3. Prijedlog Odluke u svezi izmjene odredbi o kupoprodaji zemljišta u gospodarskoj zoni*

*4.Prijedlog u svezi vrijednosti komunalnog boda u 2020 godini*

*5.Prijedlog zaključka u svezi dopune registra nerazvrstanih cesta sa čest.6626/3 i 6626/4 k.o. Žeževica*

*6.Zamolbe*

*7.Viječnička pitanja*

***Ad.1.***

*Ovjera zapisnika sa 13. sjednice Općinskog vijeća Općine Zadvarje – vijećnici su jednoglasno prihvatili i donijeli*

***Zaključak :***

***Ovjerava se zapisnik sa 13. sjednice Općinskog vijeća Općine Zadvarje .***

 ***Ad.2.***

*Prijedlog zaključka u svezi - Prijedloga Odluke o usvajanju izmjena UPU-gospodarske zone ZADVARJE*

*Načelnik : obrazlaže Izmjene i dopune Upu gospodarske zone koje su prošle sve zakonske forme ,te da na dostavljeni prijedlog nije bilo nikakavih dopuna.Budući da nije bilo daljnjih pitanja ni prijedloga predsjednik općinskog vijeća stavlja na glasovanje - Prijedlog Odluke o usvajanju izmjena UPU-gospodarske zone ZADVARJE*

 *Vijećnici su jednoglasno donijeli*

 ***Odluke o usvajanju izmjena UPU-gospodarske zone ZADVARJE III***

 *(u privitku ovog zapisnika kao pod 2.)*

***Ad.3***

*.*

*Prijedlog Odluke u svezi izmjene odredbi o kupoprodaji zemljišta u gospodarskoj zoni*

*Načelnik:obrazlaže da su se pojavili investitori koji bi kupili česticu veću od 5000 m2 te da zbog složenosti postupka izdavanja građevinske dozvole za proizvodnog pogona kombiniranog sa ostalim sadržajima traže da se prolongira rok za ishodovanje građevinske dozvole sa 12 mjeseci na 24 mjeseca,te da se produži rok za uporabnu dozvolu za još 12 mjeseci.To bi bio prijedlog i za sve buduće investitore koji bi kupovali čestice veće od 5000m2.*

*Budući da nije bilo daljnjih pitanja ni prijedloga predsjednik općinskog vijeća stavlja na glasovanje prijedlog načelnika -*

*Nakon završene rasprave jednoglasno se usvaja - Prijedlog Odluke u svezi izmjene odredbi o kupoprodaji zemljišta u gospodarskoj zoni ( za sve investitore koji će kupovati parcele veće od 5000 m2 odobrava se ishodovanje građevinske dozvole u roku od 24 mjeseca,a za ishodovanje uporabne dozvole još 12 mjeseci.*

*(u privitku zapisnika kao pod 3.)*

***Ad.4.***

*Prijedlog Odluke u svezi vrijednosti komunalnog boda u 2020 godini*

*Načelnik:obrazlaže da smo svake godine dužni donijeti odluku o vrijednosti komunalnog boda.Vrijednost boda je 0,40 kuna za pravne i fizičke osobe i kao takva se ne će mijenjati.*

*Budući da nije bilo primjedbi predsjednik općinskog vijeća stavlja na glasovanje- Odluku o vrijednosti komunalnog boda u 2020 godini.Prijedlog odluke se jednoglasno usvaja.*

 *( u privitku ovog zapisnika kao pod točkom 4.)*

***Ad.5.***

*Prijedlog zaključka u svezi dopune registra nerazvrstanih cesta sa čest.6626/3 i 6626/4 k.o. Žeževica*

*Načelnik obrazlaže da se radi o putu koji presijeca parcelu koju su kupili poduzetnici u gospodarskoj zoni,a koja u stvarnosti ne postoji.Stoga je potrebno izvršiti usklađenje katastarskog stanja sa stanjem u naravi.Kada postojeće ceste proglasimo kao nerazvrstanima tada možemo napraviti elaborat temeljem kojeg bi uskladili stanje u katastru sa stvarnim stanjem.Nakon završene rasprave*

*stavlja se na glasovanje i jednoglasno se donosi*

 *Zaključak*

*u svezi dopune registra nerazvrstanih cesta sa čest.6626/3 i 6626/4 k.o. Žeževica*

 ***(u privitku pod 5)***

 ***Ad 6.***

*Zamolbe:Cita se zamolba Ante Krnića da mu se odobri pravo na stipendiju premda mu je prebivalište u Splitu a faktički u Zadvarju.*

*Budući da nije bilo primjedbi ni prijedloga predsjednik općinskog vijeća stavlja na glasovanje zamolbu Ante Krnića. Jednoglasno se donosi Odluka o dodjeli stipendije Anti Krniću.*

 ***(u privitku pod 6)***

*Vijećnička pitanja i poticaji - vijećnica Ajda Bajić pita da li se može postaviti veće pravokutno ogledalo u Potpoletnici,a da se postojeće izmjesti npr.izlaz za Krčiće ali uz suglasnost Hrvatskih cesta ako je to moguće.*

*Također postavlja se pitanje stabala koji je upit već davno postavila Ana Bajić budući da se boji da su se postojeća stabla koja su se nagela mogla ugroziti grobnive.*

*Načelnik.To će se riještiti ,mislim angažirati osobu koja nam održava javnu rasvjetu da dođe sa „korpom“,jer je ovako opasno da ne bi stabla pala i nekog ozlijedile.*

*Vijećnik Neno Bajić postavlja upit glede Ugovora sa Javnom ustanovom Krš i more u vezi canyoninga.*

*Načelnik daje informaciju da je ispostavljeno faktura cca 180.000 kuna i da je bilo cca 12.000 posjetitelja.*

 *Završeno u 20.50 sati*

*Klasa:021-01/19-01/02*

*UrBroj:2155/04-19-01/14*

*Zadvarje ,25.10.2019.*

 *Predsjednik*

 *Općinskog vijeća*

 *Toni Popović*

*Zapisničar :*

*Asija Šošić*

***REPUBLIKA HRVATSKA***

***SPLITSKO-DALMATINSKA ŽUPANIJA***

***OPĆINA ZADVARJE***

***OPĆINSKO VIJEĆE***